Document ID: 32002R1922

Komisijas Regula (EK) Nr. 1922/2002
(2002. gada 28. oktobris),
ar kuru groza Padomes Regulu (EK) Nr. 1454/2001, ar ko ievieš īpašus pasākumus Kanāriju salām attiecībā uz konkrētiem lauksaimniecības produktiem, un Padomes Regulu (EK) Nr. 21/2001, ar ko paredz piegāžu sabalansētību un Kopienas atbalstu attālākajiem reģioniem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 28. jūnija Regulu (EK) Nr. 1454/2001, ar ko ievieš īpašus pasākumus Kanāriju salām attiecībā uz konkrētiem lauksaimniecības produktiem un atceļ Regulu (EEK) Nr. 1601/92 (Poseican) [1], un kurā jaunākie grozījumi izdarīti ar Komisijas 2001. gada 28. jūnija Regulu (EK) Nr. 1195/2002 [2], un jo īpaši tās 3. panta 6. punktu,
tā kā:
(1) Ar Regulu (EK) Nr. 1454/2001 ievieš īpašu piegāžu kārtību konkrētiem lauksaimniecības produktiem, kam ir liela nozīme Kanāriju salās attiecībā uz patēriņu cilvēku pārtikā, pārstrādi vai kā lauksaimnieciskās ražošanas resursiem. Dzīvnieku barībai paredzētajā produkcijā ir lucernas milti un granulas.
(2) Lucernas milti un granulas veido nozīmīgu Kanāriju salās izmantojamās lopbarības sastāvdaļu. Tomēr tie pilnībā neatbilst prasībām attiecībā uz olbaltumvielu un šķiedrvielu saturu atgremotāju barībā, jo īpaši tādos konkurences apstākļos, kur galvenās pūles velta augstas kvalitātes gaļas un piena produktu ražošanai.
(3) Tādēļ jāpaplašina Kanāriju salu īpašās piegāžu kārtības darbības joma, iekļaujot tajā garšķiedras lucernu, ar ko papildina Kanāriju salu atgremotāju olbaltumvielas un šķiedrvielas.
(4) Tādēļ attiecīgi jāgroza Regula (EK) Nr. 1454/2001.
(5) Atbilstīgi grozījumiem Regulā (EK) Nr. 1454/2001, III pielikuma 1. daļa Komisijas 2001. gada 28. decembra Regulā (EK) Nr. 21/2002, ar ko paredz piegāžu sabalansētību un Kopienas atbalstu attālākajiemreģioniem saskaņā ar Padomes Regulām (EK) Nr. 1452/2001, (EK) Nr. 1453/2001 un (EK) Nr. 1454/2001 [3], un kurā jaunākie grozījumi izdarīti ar Regulu (EK) Nr. 1365/2002 [4], jāgroza, lai iekļautu lucernu, kas nav miltu vai granulu veidā.
(6) Lai nodrošinātu labāku atbilstību piegāžu vajadzībām, sojas eļļas rauši, lucernas granulas un citi lucernas veidi jāapvieno vienā grupā, nemainot kopējo daudzumu.
(7) Tādēļ attiecīgi jāgroza Regula (EK) Nr. 21/2002.
(8) Šajā regulā paredzētie pasākumi ir saskaņā ar Žāvētas rupjās barības komitejas, Apiņu pārvaldības komitejas un Eļļu un tauku komitejas apvienotās sanāksmes atzinumu,
IR PIEŅĒMUSI ŠO REGULU.
1. pants
Regulas (EK) Nr. 1454/2001 I pielikumā aiz priekšpēdējās ailes iekļauj šādu aili:
"Citi lucernas veidi | ex12149099" |
.
2. pants
Regulas (EK) Nr. 21/2002 III pielikumu groza saskaņā ar šīs regulas pielikumu.
3. pants
Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 28. oktobrī

Labels: 19
7
3
6
18